Natal

**Natal** (Hata Portugis: astuanna "hatutubu"; Hata Indonesia: *kelahiran*) ima hari raya halak Kristen nadipaadong sahali sataon. Ari paadong on adong salisi di angka gareja. Somalna, punguan gereja Katolik dohot Protestan marolophon Natal ima tanggal 25 Desember, dungi gareja Ortodoks marolophon Natal ima tanggal 6 Januari. Gabagaba na somal adong di ari Natal, adong ma i pohon Natal, Santa Klaus (Sinterklas), mambahen gabagaba di gareja dohot di jabu, martukar kado.

## Etimologi
Hata "natal" dibuat sian hata Portugis, ima *natal*, na ro sian hata Latin *Dies Natalis*, astuanna ima ari hatutubu, bentuk hata kerja *nāscor* (*nāsceris*, *nāscī*, *nātus sum*). Hata *nāscor* dibuat sian hata Proto-Italik, ima **gnāskōr*, ro museng sian hata Proto-Indo-Eropa, ima  **ǵenh₁*, sian akar hata **gen-/*gnē* (astuanna "menghasilkan", na dipangke di hata Latin (ima *genĕre* dohot *gignĕre*) dohot hata Yunani Kuno (ima γίγνομαι, *ghìgnomai*). 

Di hata Italia, somalna dijou *natale*. Dungi, di Spanyol somalna dijou *nadal*, alai saonari nga somal didok *navidad* ima hata mandok tu hari natal. Alai hata "Natal", dang adong di Bibel Indonesia, songoni muse di Bibel Batak Toba manang Bibel na hata asingna di Indonesia, na adong holan hatutubu ni Jesus.

## Hatutubu ni Jesus

Sarita hatutubu ni Jesus, tarsurat doi di kitab Injil Perjanjian Baru, ima Matius 1:18-2:23, dohot Lukas 2:1-21.

Dibagasan kitab Lukas, si Maria mamboto sian Surusuruan ni Debata, ibana naung gabegabean Tondi Porbadia. Dungi, si Maria dohot oroanna si Josep lao manadinghon jabu ni halaki sian Nazaret mardalan tu Betlehem naeng pasurathon sensus nadibahen si Agustus, Kaisar Romawi ditingki i. Alani dang mandapot inganan di kota, posoposo Jesus dipapeak di sada palungan (malaf). Hatutubu ni Jesus di Betlehem Efrata, Judea, di huta ni si Daud, ompu ni Jusup, manggohi nubutana ni nabi Mikha (Mikha 5:1-2).

Di kitab Matius manurat hatutubu ni Jesus, ima sian sada bujing-bujing, dungi disurat ma haroro ni angka halak Majus—hira0hira halak Arabia manang Persia—lao mamereng dakdanak Jesus na baru sorang. Mulana, sahat ma angka halak Majus i di Jerusalem dung i, didapothon halaki ma raja Judea, Herodes Agung, jala mandok molo dung dibereng halaki angka bintang—manambut hatutubu ni sada raja. Dung i, lao ma halak Majus i tu Betlehem Judea mandapoti inganan ni si Maria dohot si Josep. Dilehen halaki ma sere, haminjon, dohot angka na angur, gabe pelean tu dakdanak Jesus na baru sorang. Dungi gabe marborngin ma halaki di si, alai marnipima hakali, nipina ima raja Herodes naeng mambunu dakdanak i. Alani ni nipi i, mulak ma halak Majus, alai dang dipaboa be tu si Herodes. Di kitab Matius sisurat museng, gabe laoma horong ni Jesus tu Misir. Dung sadia leleng, mate ma Herodes. Mulak ma horong ni Jesus, alai, asa unang pajumpang tu raja Judea nabaru ima Herodes Arkhelaus, anak ni Herodes Agung, lao do halaki tu Galilea jala maringanan di Nazaret.

## Lapatan ni Lilin Natal

Dibagasan parmingguan ari Natal, somalna adong Lilin di parmingguan i. Lilin on gabe sada lambang Kristus. Kristus gabe partanda na torang tu portibi na golap. Di basan Bibel disurat ima di Perjanjian Lama, Yesaya 9:1-6, “terang yang besar”, dung i di Perjanjian Baru, Yohanes 1:1-18,” terang manusia”.

Dang holan di ibadah parmingguan adong lilin, di jabu ni angka halak Kristen, di toko-toko, nunga bahat mambaen gabagaba manang hiasan dohot lampu-lampu, ima na gabe partanda molo torang ingkon manaluhon nagolap i. Pamangkean ni lilin dohot angka lampu, ima dieal sian tradisi ni halak Yahudi ima ari Hanukah. Hari raya Hanukkah dibahen di tingki Adven  dohot Natal.

## Pustaha